醉後偶書
作者：張鎡
朝代：宋

paragraphs: 繩床不解雙足頑，藜杖易厭前庭慳。
茱萸顆小梅孕白，玳瑁文皺苔移斑。
一鐙左計坐北牖，萬騎縱獵思南山。
便呼滕六雨好雪，風捲平郊無賸葉。
鞚飛轉旋疾於鷹，箭勁弓鳴獸旁截。
芳醪鮮肉娛賓友，撾鼓掁絃催舞袖。
橫行未絕五原邊，不死終歸三輔右。
望南再拜稱君壽，愚臣豈解酬恩厚。
古來相際必風雲，今日名王宜有後。